Rugstringdiere - Wikipedia
Die Rugstringdiere (Chordata) is die phylumbenaming vir 'n groep diere wat die gewerweldes, maar ook 'n groep naverwante ongewerweldes insluit. Die gemeenskaplike faktor van al hierdie diere is dat hulle op een of ander stadium van hulle lewens rugstringe, hol dorsale senukoorde, faringeale splete, endostiele en gespierde sterte het (of gehad het) wat verby die anus strek. Sommige wetenskaplikes redeneer egter dat die ware kwalifikasie faringeale sakkies eerder as gleuwe moet wees.
Die Chordata is 'n deel van die Deuterostomia
Subphylums[wysig | wysig bron]
Die filum Chordata word onderverdeel in drie subfilums:
Urochordata – Die larwe het 'n rugkoord en 'n senukoord, maar dit verdwyn teen volwassenheid.
Cephalochordata – Die dier het 'n rugkoord en 'n senukoord, maar geen werwels nie.
Vertebrata – Behalwe vir in die geval van die slymprik is die dorsale hol senukoord omring deur kraakbeenagtige of benige werwels in die dier. Die rugkoord is gewoonlik verklein of afwesig in die volwassene.
Die chordate en twee suster-phyla, die hemichordates en die echinoderms, verteenwoordig die deuterostome, 'n superfilum.
Daar word bespiegel dat die phylum ontstaan het as gevolg van paedomorfie wat in 'n primitiewe dier soos 'n spons of koraal plaasgevind het.
Die ekstantgroepe van chordate is verwant soos in die phylogenetiese boom hieronder aangetoon word. Hulle pas nie goed in by die tradisionele groepe nie, en as gevolg hiervan is vertebrate klassifikasie in 'n vloeibare fase, alhoewel hulle verwantskappe nie goed verstaan word nie.
Die nie-uitgestorwe Chordata word hieronder aangetoon soos hulle in verhouding met mekaar in 'n filogenetiese stamboom staan:
Craniata (diere met skedels)
Subfilum Myxini (slymprikke)
Subfilum Vertebrata (diere met rugwerwels)
Klas Cephalaspidomorphi (lampreie)
Gnathostomata (gewerweldes met kake)
Klas Chondrichthyes (kraakbeenvis)
Teleostomi (vis met gebeendere, ~ Osteichthyes)
Klas Actinopterygii (straalvin visse)
Klas Sarcopterygii (vleisvin visse)
Superklas Tetrapoda (vierpotige gewerweldes)
Klas Amphibia (amfibieë)
Amniota (amniotiese eier)
Klas Synapsida (soogdieragtige reptiele)
Klas Mammalia (soogdiere)
Klas Sauropsida (die meeste van die hedendaagse reptiele)
Orde Testudines (skilpaaie)
Orde Lepidosauria (akkedisse, slange, en die tuatara, 'n likkewaanagtige dier van Nieu-Seeland)
Orde Crocodilia (krokodille, alligators, kaaimanne, en gawiale)
Klas Aves (voëls)
Ontsluit van "https://af.wikipedia.org/w/index.php?title=Rugstringdiere&oldid=1533923"	Kategorie: Chordadiere	Navigasie-keuseskerm
AlemannischAragonésالعربيةঅসমীয়াAsturianuAzərbaycancaБашҡортсаŽemaitėškaБеларускаяБеларуская (тарашкевіца)‎БългарскиभोजपुरीবাংলাBrezhonegBosanskiБуряадCatalàMìng-dĕ̤ng-ngṳ̄Cebuanoکوردیی ناوەندیČeštinaCymraegDanskDeutschΕλληνικάEnglishEsperantoEspañolEestiEuskaraفارسیSuomiFøroysktFrançaisNordfriiskFryskGaeilgeGàidhligGalegoAvañe'ẽGaelg客家語/Hak-kâ-ngîעבריתहिन्दीFiji HindiHrvatskiKreyòl ayisyenMagyarՀայերենInterlinguaBahasa IndonesiaIlokanoÍslenskaItaliano日本語La .lojban.Basa JawaქართულიҚазақшаಕನ್ನಡ한국어Перем КомиKurdîKernowekLatinaLëtzebuergeschLimburgsLigureLietuviųLatviešuМакедонскиമലയാളംМонголमराठीBahasa MelayuMaltiNederlandsNorsk nynorskNorsk bokmålNovialOccitanਪੰਜਾਬੀPolskiPiemontèisپنجابیPortuguêsRuna SimiRomânăРусскийРусиньскыйСаха тылаSicilianuScotsSrpskohrvatski / српскохрватскиSimple EnglishSlovenčinaSlovenščinaСрпски / srpskiBasa SundaSvenskaKiswahiliதமிழ்తెలుగుТоҷикӣไทยTagalogLea faka-TongaTürkçeТатарча/tatarçaУкраїнськаاردوOʻzbekcha/ўзбекчаTiếng ViệtWest-VlamsWinarayייִדישVahcuenghZeêuws中文Bân-lâm-gú粵語	Wysig skakels	Die bladsy is laas op 27 Februarie 2017 om 00:06 bygewerk.